कोई काम शुरू करते समय नीयत साफ रखें
एक दुनिया उजड़ जाए तो थक मत जाइएगा। बहुत सारे जहां तैयार हैं बसने के लिए। ये आशावादी दृष्टिकोण है। जब भी बड़ा काम करने जाएं, ऐसे ही दृष्टिकोण के साथ चलिए। Pt. Vijayshankar Mehta's column - Keep the intention clear while starting any work
एक दुनिया उजड़ जाए तो थक मत जाइएगा। बहुत सारे जहां तैयार हैं बसने के लिए। ये आशावादी दृष्टिकोण है। जब भी बड़ा काम करने जाएं, ऐसे ही दृष्टिकोण के साथ चलिए। हर मोड़ पर सफलता मिल जाए, यह जरूरी नहीं है। फिर जो लोग आपके साथ हैं, पता नहीं उनकी नीयत कितनी देर साफ रहे। दैत्यों से लगातार पराजित होने के बाद विष्णुजी ने देवताओं को समुद्र मंथन की सलाह दी थी, ताकि अमृत मिल जाए।
लेकिन मंथन अकेले नहीं हो सकता था। देवता दैत्यों के पास गए। देवताओं ने सोचा हम अमृत छल से पी लेंगे। दैत्य भी यही सोच रहे थे कि अमृत हम पी लेंगे। काम शुरू करने से पहले ही दोनों पक्ष की नीयत एक-दूसरे के प्रति गड़बड़ थी। इसीलिए समुद्र मंथन आसानी से नहीं हुआ। जब कोई किसी को धोखा देता है, तो धोखा खाने वाले हमेशा ये बददुआ देता है कि ए दगाबाज तेरी दौलत सलामत रहे। हम इंतजार करेंगे जब तलक ये अंगारों का जखीरा न बन जाए। कोशिश करें, किसी भी काम में नीयत साफ रखें। बुरी नीयत वालों का हिसाब ऊपर वाला करेगा।